**John Michael Connelly** (født 18. juli 1938 i St Helens i Merseyside, død 25. oktober 2012) var en engelsk fotballspiller. Han er mest kjent for sin tid hos Burnley FC og Manchester United FC. Connelly var også i Englands tropp som ble verdensmester på hjemmebane i 1966, hvor han spilte åpningskampen mot Uruguay, forøvrig hans siste landskamp. Alf Ramsey valgte å ofre ham til fordel for formasjonen uten ving-løpere kalt «The Wingless Wonders». Totalt fikk han 20 kamper for England og scoret sju mål.

Han startet karrieren som spiller på det lokale amatørlaget i St Helens, men ble i 1956 oppdaget av «speidere» fra Burnley FC som ble meget imponert av hva Connelly presterte på fotballbanen. Han debuterte som profesjonell spiller i november 1957. I sesongen 1959–60 var han en viktig spiller da Burnley sikret seg ligamesterskapet.[] De tre påfølgende sesongene var han med på å sikre fjerdeplass, andreplass og tredjeplass i ligaen, i tillegg til en tapt FA-cupfinale i 1962.

Totalt spilte han 265 kamper og scoret 105 mål for Burnley før han i april 1964 ble kjøpt opp av Manchester United for 56 000 pund. Han spilte to sesonger for Manchester United, inkludert sesongen 1964–65 da han var med på å vinne ligamesterskapet. Høsten 1966 ble han solgt til Blackburn Rovers, som på den tiden lå i 2. divisjon, for 40 000 pund.

Han ble i Blackburn i fire år uten å klare å hjelpe klubben til opprykk, og gikk i mai 1973 gratis over til Bury FC. Her ble han i tre år, før han la opp som spiller i mai 1976.

Den 27. november 2007 ble det rapportert at John Connelly – sammen med de andre spillerne som var med i troppen i VM i fotball 1966 som ikke fikk spille finalen (Jimmy Greaves (Tottenham Hotspur FC), Jimmy Armfield (Blackpool FC), Peter Bonetti (Chelsea FC), Ron Springett (Sheffield Wednesday FC), Gerry Byrne (Liverpool FC), Ron Flowers (Wolverhampton Wanderers FC), Norman Hunter (Leeds United AFC), Terry Paine (Southampton FC), Ian Callaghan (Liverpool FC) og George Eastham (Arsenal FC)) – skulle få gullmedalje fra FIFA etter regelendringene i 2007. Fra VM i fotball 1930 til 1974 ble bare de elleve som spilte finalen tildelt medaljer, men FIFA endret reglene slik at alle i troppen mottar medaljer.[]

Meritter
--------

**Burnley**

* Engelsk ligamester: 1959-60
* FA-cupfinalist: 1962

**Manchester United**

* Engelsk ligamester: 1964-65

Referanser
----------

1. ↑   transfermarkt.com, oppført som John Connelly †, Transfermarkt spiller-ID 176295, besøkt 9. oktober 2017[Hentet fra Wikidata]
2. ↑   «Burnley F.C.'s John Connelly dead (1938-2012)», besøkt 25. oktober 2012[Hentet fra Wikidata]
3. ↑   Det tyske nasjonalbibliotekets katalog, GND-ID 1097216535, besøkt 31. mai 2020[Hentet fra Wikidata]
4. ↑   filmportal.de, Filmportal-ID f6239da4d8b54e02917be1dfd9e60916, besøkt 9. oktober 2017[Hentet fra Wikidata]
5. ↑  John Connelly på claretsmad.co.uk Arkivert 9. februar 2008 hos Wayback Machine.
6. ↑  BBCs artikkel angående medaljetildeling

Eksterne lenker
---------------

* (en) John Connelly – FIFA Rediger på Wikidata

* (en) John Connelly – Transfermarkt Rediger på Wikidata

* (en) John Connelly – national-football-teams.com Rediger på Wikidata

* (en) John Connelly – EU-Football.info Rediger på Wikidata

| * v
* d
* r
Englands tropp – VM i fotball 1962 |
| --- |
| 
* 1 Springett
* 2 Armfield
* 3 Wilson
* 4 Robson
* 5 Swan
* 6 Flowers
* 7 Connelly
* 8 Greaves
* 9 Hitchens
* 10 Haynes (k)
* 11 Charlton
* 12 Hodgkinson
* 13 Kevan
* 14 Anderson
* 15 Norman
* 16 Moore
* 17 Douglas
* 18 Hunt
* 19 Peacock
* 20 Eastham
* 21 Howe
* 22 Banks
* Landslagstrener: Winterbottom

 | Flagget til England |

| * v
* d
* r
Englands tropp – VM i fotball 1966 |
| --- |
| 
* 1 Banks
* 2 Cohen
* 3 Wilson
* 4 Stiles
* 5 J. Charlton
* 6 Moore (k)
* 7 Ball
* 8 Greaves
* 9 B. Charlton
* 10 Hurst
* 11 Connelly
* 12 Springett
* 13 Bonetti
* 14 Armfield
* 15 Byrne
* 16 Peters
* 17 Flowers
* 18 Hunter
* 19 Paine
* 20 Callaghan
* 21 Hunt
* 22 Eastham
* Landslagstrener: Ramsey

 | Flagget til England |

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND
 |